**A Polgármesteri Hivatal ügyfélfogadási rendje**

**Az ügyfélfogadás a Polgármesteri Hivatal szervezeti egységeiben (osztályokon) jelenleg szünetel**

**A Polgármesteri Hivatal két helyszínen lát el ügyfélszolgálati feladatokat:**

* 1. [a Harrer Pál utca 2. szám alatti Ügyfélszolgálati Iroda](https://obuda.hu/blog/ugyintezes_idopont/ugyfelszolgalat/)
	2. [és a Fő tér 2. szám alatti Szociális Ügyfélszolgálat](https://obuda.hu/blog/szervezeti_abra/ugyfelszolgalati-csoport/)

**Ügyfélszolgálati Iroda (Harrer Pál utca 2.) ügyfélfogadási rendje:**

* hétfő: 14.00 – 18.00
* szerda: 8.00 – 12.00
* csütörtök: 14.00 – 18.00
* péntek: 8.00 – 12.00

**Szociális Ügyfélszolgálat (Fő tér 2.) ügyfélfogadási rendje:**

* Hétfő: 9.00 – 18.00
* Kedd: 8.00 – 16.30
* Szerda: 8.00 – 16.30
* Csütörtök: 8.00 – 16.30
* Péntek: 8.00 – 12.30

Az ügyfélszolgálat helyiségeiben egyszerre, **egy időben maximum 3 ügyfél** tartózkodhat. Az ügyféllel együtt az ügyfélszolgálat helyiségeiben tartózkodhat az ügyfél 14 év alatti gyermeke, illetve amennyiben az egészségi állapota ezt szükségessé teszi, az ügyfél 14-18 év közötti gyermeke, valamint az a személy, akinek segítsége nélkül az ügyfél az ügyeit önállóan intézni nem képes (például: jeltolmács).

Az ügyfelekkel való **kapcsolattartás elsődleges módja a jelenlegi járványhelyzet idején a telefon, az e-mail, valamint az elektronikus ügyintézési felület**. Kérjük, csak az intézze ügyeit személyes megjelenéssel, akinek ez máshogy nem megoldható!

A Polgármesteri Hivatal ügyfélszolgálatán kívüli helyiségekben csak kivételesen, rendkívül indokolt esetben, előzetesen egyeztetett időpont alapján lehet személyesen ügyfelet fogadni. Az egyeztetett időpontról és az ügyfél nevéről előzetesen a portaszolgálatot vagy recepciót értesíteni kell.

A Hivatal számára szállítási vagy szolgáltatási tevékenységet végzők kizárólag, ezen tevékenységük ellátásának ideje alatt, az átvételre vagy a szolgáltatás teljesítésének ellenőrzésére jogosult személy jelenléte mellett tartózkodhatnak a Hivatal épületében.